stanford-oval/wikipedia huggingface dataset:
מיאקו קוואקמי
קריירה

קוואקמי עבדה כמארחת בר וכפקידה בחנויות ספרים לפני שהתחילה בקריירת שירה. קוואקאמי הוציאה שלושה אלבומים ושלושה סינגלים כזמרת, אך פרשה מקריירת השירה שלה בשנת 2006 כדי להתמקד בכתיבה.
לפני שזכתה בפרס אקוטגוואה בשנת 2008 עבור שדיים וביציות, קוואקמי הייתה ידועה ביפן בעיקר כבלוגרית. בשיאו, הבלוג הפופולרי שלה קיבל מעל 200,000 צפיות ביום.
הרומן הראשון באורך מלא של קוואקמי, גן עדן, זכה בפרס מורסאקי שיקיבו לספרות לשנת 2010. בשנת 2012 הופיע תרגום לאנגלית לסיפור קצר שלה באוסף של מאמרים וסיפורים על רעידת האדמה והצונאמי בטוהוקו בשנת 2011.
בשנת 2016 היא נבחרה כ-"Granta Best" של הסופרים היפנים הצעירים לסיפור הקצר שלה "הוכחת האהבה של מארי".
בשנים 2015–2017 ערכה קוואקמי סדרת ראיונות עם הרוקי מורקמי, בהם שאלה אותו על נשים ועל מיניות ברומנים שלו. הכרך הערוך של הראיונות הללו, שכותרתו "הרוקי מורקמי: ראיון ארוך, ארוך", ראה אור בשנת 2017.
הרומן של מיאקו קוואקמי, "Ms Ice Sandwich", הגיע לרשימה המקוצרת של המהדורה לשנת 2018 של הגרנד פרי של עמותות ספרותיות.
בשנת 2020 פורסם שדיים וביציות ב-Europa Editions וזכה לשבחים רבים. הניו יורק טיימס ניהל את הסקירה המעולה על ספרה על ידי קייטי קיטמורה ביום הפרסום ובו נכתב "מיאקו קוואקמי כותבת בחוסר סנטימנטליות תומכת, במיוחד כשהיא מתארת את חייהן של נשים".
סגנון כתיבה

כתיבתה של קוואקמי משתמשת לעיתים קרובות באוסקה-בן, ניב יפני ייחודי המדובר באוסקה ובערי הסביבה. היא משלבת גם שפה ניסיונית ופואטית בסיפורים הקצרים והרומנים שלה, ומציינת את לידיה דייוויס וג'יימס ג'ויס כהשפעות ספרותיות. הסופר היפני הידוע הרוקי מורקמי קרא לה "הסופרת הצעירה והאהובה עליו" ותיאר את כתיבתה כ-"צומחת ומתפתחת ללא הפסקה".
הכרה

2007 פרס צובוצ'י שויו לסופרים מתעוררים צעירים עבור Watakushi ritsuin hā, mata wa sekai (יחס האגו שלי, השיניים שלי והעולם)
פרס נקהארה צ'יה 2008 עבור Sentan de, sasuwa sasareruwa sora eewa
פרס אקוטגוואה לשנת 2008, שניהל צ'יצ'י (שדיים וביציות)
2010 מורסאקי שיקיבו פרס עבור Hevun (Heaven)
2013 פרס טניזאקי ל-Ai no yume to ka (חלומות של אהבה וכו'). )
פרס Watanabe Junichiro לשנת 2016 עבור אקוגארה (כמיהה)
פרס תרבות הוצאת Mainichi לשנת 2019 עבור Natsu monogatari ("סיפורי קיץ")
ביבליוגרפיה > ספרים ביפנית

Watakushi ritsu in ha, mata wa sekai (わ た く し 率 イ ン 歯 一 、 ま た は 世界, יחס האגו שלי, השיניים שלי והעולם), קודאנשה, 2007, ISBN 9784062142137
צ'יצ'י לרוץ (乳 と 卵, שדיים וביציות), באנגישונג'ו, 2008, ISBN 9784163270104
Sentan de, sasuwa sasareruwa soraeewa (先端 で 、 さ す わ さ さ れ る わ そ ら え え わ), סיידושה, 2008, ISBN 9784791763894
הבון (ヘ ヴ ンגן עדן), קודאנשה, 2009, ISBN 9784062157728
הגש את mayonaka no koibito tachi (す べ て 真 夜 中 の 恋人 た ち, כל אוהבי הלילה ）, קודאנשה, 2011, ISBN 9784062779401
Ai no yume to ka (愛 の 夢 と か, חלומות של אהבה וכו'), קודאנשה, 2013, ISBN 9784062177993
אקוגארה (あ こ が れ, כמיהה), שינשושה, 2015 ISBN 9784103256243
ויסטריה לסנין לא און טאצ'י (ウ ィ ス テ リ ア と 三人 の 女 た ち, "ויסטריה ושלוש נשים"), שינשושה, 2017, ISBN 9784103256250
Natsu monogatari (夏 物語, "סיפורי קיץ"), Bungeishunju, 2019, ISBN 9784163910543
ביבליוגרפיה > עבודות נבחרות באנגלית

"שדיים וביציות", טרנס. לואיז היל קוואי, מילים ללא גבולות, 2012
"חוט מרץ", טרנס. מיכאל אמריך, מארץ 'נוצר מחוט: הרהורים על רעידת האדמה היפנית, צונאמי והתמוססות גרעינית, 2012
"לאן נעלמו כל ימי ראשון?", טרנס. היטומי יושיו, מילים ללא גבולות, 2015
"זיכרונות שייכים", טרנס. היטומי יושיו, גרנטה 132, 2015
"שדות תות לנצח נצחים", טרנס. היטומי יושיו, פליאדות: ספרות בהקשר, 2016
"גן הפרחים", טרנס. היטומי יושיו, פרימן: עתיד הכתיבה החדשה, 2017
גב 'אייס כריך, טרנס. לואיז היל קוואי, הוצאת פושקין, 2018, ISBN 9781782273301
שדיים וביציות, טרנס. סם בט ודויד בויד, מהדורות אירופה, 2020, ISBN 9781609455873
מילפלר

"החד-קרן הכלוא", שטיח הקיר השביעי בסדרת "ציד החד-קרן" המתוארכת לסוף המאה ה-15; אצור באגף הקלויסטרס של מוזיאון המטרופוליטן לאמנות בניו יורק
מִילפֿלֶר (מצרפתית: Mille-fleurs, "אלף פרחים", באנגלית ובשפות רבות אחרות: Millefleur) הוא סגנון עיטורים שבו שימשו משטחי פרחים ועלים כרקע לנושא המרכזי בטפטין ארוגים, בעיקר אלה שנוצרו בשלהי המאה ה-15 ובמאה ה-16 בצרפת ובארצות השפלה. הסגנון נקרא בשם זה בשל הצורות המורכבות והמרובות של פרחים ועלים המייחדות אותו. על רקע "אלף הפרחים", שבהם נחבאים לעיתים ציפורים ובעלי חיים, הוצג מוטיב מרכזי, כגון שלט אצולה או מחזה, הן חילוני והן דתי-אלגורי.
סדרות השטיחים "הגבירה והחד-קרן" ו"ציד החד-קרן" הן הבולטות ביצירות שנעשו בסגנון מילפלר.
גן פרחים משמש במערכת הסמלים הנוצרית כסממן היכר לבתוליה הנצחיים של מרים אם ישו, המשולה ל"גן נעול" (אנ') (שיר השירים ד' 12).
עיצובי ערבסקה שונים מאלה בסגנון מילפלר שבהם כל פרט ופרט מעוצב בנפרד ובמערך לא סדיר. עיטורי מילפלר שונים גם מעיטורי השוליים הצמחיים בכתבי יד מימי הביניים, שאינם גודשים את מלוא דפיהם. סגנון דומה למילפלר האירופי מאפיין שטיחים הודיים מתקופת השנים 1650–1800. עיטורים נוסח מילפלר זכו לתחייה באנגליה במאה ה-19 בעיצובי האריגים והטפטים של ויליאם מוריס, מאבות תנועת האמנויות והאומנויות שנודע בדבֵקותו במורשת תרבויות ימי הביניים.
המונח מילפיורי (Millefiori) באיטלקית מציין גם עבודות פסיפס וזכוכית צבעונין גדושות דגמי פרחים וצמחים.
מיאנמר נשיונל איירליינס

מיאנמר נשיונל איירליינס (בבורמזית: ျမန္မာအမ်ိဳးသားေလေၾကာင္းလိုင္း, באנגלית: Myanmar National Airlines) היא חברת הדגל של מיאנמר. החברה נוסדה בשנת 1948 תחת השם איחוד בורמה איירווייז, ובמהלך השנים שמה של החברה השתנתה לבורמה איירווייז ומיאנמה איירווייז. החברה מפעילה טיסות פנימיות וטיסות בינלאומיות במספר יעדים לאסיה מבסיסה נמל התעופה הבינלאומי יאנגון.
תולדות החברה

מיאנמר נשיונל איירווייז נוסדה על ידי ממשלת בורמה לאחר קבלת העצמאות ב-15 בספטמבר 1948, תחילה כאיחוד בורמה איירווייז (Union of Burma Airways). בראשית דרכה, הפעילה החברה טיסות ליעדים פנימיים בלבד, אולם החל משנת 1950, הוסיפה החברה טיסות ליעדים בינלאומיים מוגבלים. בשנת 1993 הפסיקה החברה את טיסותיה הבינלאומיות למשך 23 שנים עד 2016 עם קו טיסה לסינגפור. בדצמבר 1972 שונה שמה של החברה לבורמה איירווייז וב-1 באפריל 1989, למיאנמה איירליינס בעקבות קריאת שמה של המדינה מחדש מבורמה למיאנמר.
בשנת 2014 מותגה החברה מחדש למיאנמר נשיונל איירווייז.
בשנת 2015 עם מסירתו של מטוס הבואינג 737-800 הראשון, הודיעה החברה על כוונתה להמשיך עם פעילות הטיסות הבינלאומיות אשר פסקה ב-1993.
צי המטוסים

צי המטוסים של החברה נכון לינואר 2019:
| כלי טיס | בצי | בהזמנה | נוסעים> C | נוסעים> W | נוסעים> Y | נוסעים> סה"כ | הערות |  |
| --- | --- | --- | --- | --- | --- | --- | --- | --- |
| ATR 72-200 | 5 | — | — | — | 70 | 70 |  |  |
| ATR 72-600 | 8 | — | — | — | 70 | 70 |  |  |
| בואינג 737-800 | 4 | — | 8 | 24 | 132 | 164 |  |  |
| בואינג 737-8MAX | — | 6 | טרם נקבע | טרם נקבע | טרם נקבע | טרם נקבע | יתקבלו החל משנת 2019. |  |
| אמבראר E-190 | 2 | — | — | 20 | 80 | 100 |  |  |
| סה"כ | 19 | 6 |  |  |  |  |  |  |
תאונות ותקריות > איחוד בורמה איירווייז

ב-14 במרץ 1949 מטוס דה הבילנד DH.104 התרסק במפרץ מוטאמה בקו טיסה מנמל התעופה מינגאלאדון לנמל התעופה מואולמיין. 9 נוסעים ו-2 אנשי צוות נהרגו.
ב-26 ביוני 1954 מטוס דאגלס DC-3 נחטף על ידי ארגון צבא השחרור הלאומי - קארן (KNDO) (אנ') בעקבות הריגתו של Saw Ba U Gyi ב-1950 - נשיאה הראשון של האיגוד הלאומי של קארן (KNU) (אנ').  שלושה חברי KNDO תכננו לחטוף מטוס כדי שישמש כלי להברחת כלי נשק בלתי חוקיים. מזימתם צלחה והם אילצו את הטייס הבריטי לנחות על חוף נטוש. לאחר ש-700,000 קיאט נמצאו באחד ממטעני המטוס, החרימו החוטפים את הכסף ואישרו לטייס להמריא שוב.
ב-2 בספטמבר 1955 התרסק מטוס דאגלס C-47A XY-ACQ בהר פופה בקו טיסה ממייטקילה ללאניוואה. כל 9 הנוסעים נהרגו.
ב-8 באוגוסט 1956 התרסק מטוס דאגלס C-47A XY-ACQ בהר פינדאיה. 11 מתוך 22 נוסעים נהרגו.
ב-10 ביוני 1963 התרסק מטוס דאגלס C-47A XY-ACQ בהר קאולוקונג, סין. כל 20 הנוסעים נהרגו.
ב-23 במאי 1969 התרסק מטוס דאגלס DC-3 בקו טיסה לא סדיר בעודו נוחת בנמל התעופה לאשיו. כל 6 הנוסעים נהרגו.
ב-16 באוגוסט 1972 התרסק מטוס דאגלס C-47B זמן קצר לאחר ההמראה מנמל התעופה ת'אנדווה. מתוך 31 הנוסעים, 3 שרדו.
ב-24 באוגוסט 1972 נזק נגרם למטוס ויקרס ויסקאונט 761D XY-ADF לאחר קריסתו של כן הנסע לאחר נחיתה.
תאונות ותקריות > בורמה איירווייז

ב-8 בספטמבר 1977 התרסק מטוס דה הבילנד קנדה דאש 6 טווין אוטר בהר לוי הסאם הסאו. כל 25 הנוסעים נהרגו.
ב-25 במרץ 1978 מטוס פוקר F27 איבד גובה מיד לאחר המראה מנמל התעופה מינגאלאדון והתרסק בשדה אורז. כל 48 הנוסעים נהרגו.
ב-21 ביוני 1987 התרסק מטוס פוקר F27 בהר בגובה של 1,500 מטר 15 דקות לאחר המראה מנמל התעופה ההו. כל 48 הנוסעים נהרגו.
ב-11 באוקטובר 1987 התרסק מטוס פוקר F27 (שנית) בהר בגובה של 1,500 מטר. כל 49 הנוסעים נהרגו. זהו אסון התעופה השני החמור ביותר בתולדות התעופה במיאנמר.
תאונות ותקריות > מיאנמה איירווייז

ב-27 בינואר 1998 התרסק מטוס פוקר F27 בעודו ממריא מיאנגון, מיאנמר. 16 מתוך 45 הנוסעים נהרגו.
ב-24 באוגוסט 1998 התרסק מטוס בטיסה 635 של החברה בגבעה בעודו נוחת בנמל התעופה טאצ'ילק. כל 36 הנוסעים נהרגו.
ב-6 ביוני 2009 סטה מטוס פוקר F28 בטיסה 409 ממסלול הטיסה.
תאונות ותקריות > מיאנמר נשיונל איירליינס

ב-24 במאי 2017 התנגש אחד ממטוסי החברה במשאית על גבי הקרקע. בעקבות התאונה, נפער חור בגודל של 5 ס"מ בגוף המטוס.
הערות שוליים

↑  פרטי צי המטוסים של מיאנמר נשיונל איירליינס, באתר airfleets.net (באנגלית)
מייחוב

| --- | --- |
סמל מייחובסמל מייחוב

 מדינה:  פולין פולין
 פרובינציה:  פולין קטן (פרובינציה) פולין קטן
 מחוז:  מייחוב
 שטח:  15.49 קמ"ר
 אוכלוסייה:  ‏
  ‑ בעיירה:  11,215 (31 במרץ 2021)
 קואורדינטות:  50°21′N 20°1′E﻿ / ﻿50.350°N 20.017°E﻿ / 50.350; 20.017
 אזור זמן:  UTC+1
 http://www.miechow.eu/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטימייחוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטימייחוב(למפת פרובינציית פולין קטן רגילה) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהמייחוב(למפת פרובינציית פולין קטן מוגדלת) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהמייחוב  he tabBackground:;tabBorder:#aaa;defaultTab:0;
מייחוב (בפולנית: Miechów; ביידיש: מעכעוו) היא עיירה בפרובינציית פולין קטן שבפולין, בה התקיימה עד השואה קהילה יהודית גדולה.
תולדות היישוב

מייחוב מוזכרת בספרות, לראשונה, בשנת 1163, ובשנת 1170 נבנו בה כנסייה ומנזר. בשנת 1290 הוענקו ליישוב זכויות עיר. במהלך המאה ה-15 נשרפה העיירה מספר פעמים.
בחלוקת פולין נכללה העיירה בתחום ממלכת הבסבורג, ובשנת 1815 הועברה לשליטת פולין הקונגרסאית.
יהודי מייחוב

בין מלחמות העולם נמנו בעיירה כ-2,500 יהודים, למעלה משליש מתושביה, והתקיימה בה פעילות של המפלגות הציוניות, של אגודת ישראל ושל הבונד.
ב-2 בספטמבר 1939 נכבשה העיירה בידי הגרמנים, ואלו החלו במעשי התעללות ביהודיה, תוך הטלת גזירות שונות עליהם, ובהן גיוס לעבודות כפייה, חובת ענידת סרט זרוע והגבלות תנועה. בתקופה הראשונה לכיבוש הגיעו לעיירה למעלה מ-1,000 יהודים שגורשו מקרקוב, והיודנרט המקומי התגייס לעזרתם.
בספטמבר 1941 רוכזו כ-3,000 יהודי העיירה בגטו מוקף חומה שהוקם בה, בו ביצעו הגרמנים מעת לעת מעשי שוד, התעללות ורצח. באוגוסט 1942 גורשו כ-600 חולים וקשישים מהגטו שבעיירה לסלומניקי, שם נרצחו.
ב-4 עד 7 בספטמבר 1942 פשטו על הגטו שבעיירה כוחות גרמניים, ושילחו את רוב יושביו למחנה ההשמדה בלז'ץ, יחד עם אלפי יהודים נוספים מנובה בז'סקו וישובים נוספים מהסביבה, תוך ירי ביהודים רבים במהלך האקציה. בין 800 ל-900 צעירים יהודים שולחו למחנות עבודה. כ-600 יהודים שרוכזו מחדש בעיירה לאחר האקציה נרצחו בידי הגרמנים ביער חודוב הסמוך. בתקופה שלאחר מכן ערכו הגרמנים מצוד אחר יהודים שהסתתרו בסביבת העיירה, ורצחו למעלה מ-200 איש.
סטפן יגודז'ינסקי פעל להצלת משפחה יהודית מהגטו והוכר על פעילותו כחסיד אומות העולם.
לקריאה נוספת

מ. צאנין, מייכוב בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 237–240 (תיאור החורבן ותיאור של המקום מיד לאחר מלחמת העולם השנייה ומבט האוכלוסייה המקומית על חיסול היהודים והשימוש בשללם)
מונום

במתמטיקה, מונום (בעברית: חד־איבר) הוא ביטוי מהצורה  ax^{n}, כאשר  x משתנה,  a המקדם שלו ו־ n מספר טבעי שנקרא המעלה או הדרגה של המונום. מונומים הם אבני הבניין המרכיבים פולינומים. כל פולינום הוא סכום של מונומים ממעלות שונות.
7x^{5} ו־הפענוח נכשל (SVG (אפשר להפעיל MathML בעזרת הרחבת דפדפן): תשובה בלתי־תקינה ("Math extension cannot connect to Restbase.") מהשרת "http://localhost:6011/he.wikipedia.org/v1/":): {\displaystyle x^3}
 הם דוגמאות למונומים (לשני יש מקדם השווה ל־ 1). גם המספר  6 הוא דוגמה למונום כי  6x^{0}=6.
הערה: לעיתים נוח להגדיר מונומים כביטויים מהצורה  x^{n} בלבד (כלומר דורשים  a=1). במקרה זה נקרא למונום כזה מונום מתוקן.
מונומים כבסיס

המונומים המתוקנים  1,x,x^{2},\dots ,x^{n} מהווים בסיס למרחב הפולינומים ממעלה  n ומטה, כמרחב וקטורי מעל שדה המקדמים. הקבוצה האינסופית  1,x,x^{2},\dots  היא בסיס למרחב הפולינומים כולו מעל השדה.
אם מתירים גם צירופים ליניאריים אינסופיים המונומים המתוקנים מהווים בסיס למרחב טורי החזקות הפורמליים מעל השדה.
מונומים בכמה משתנים

מונום בכמה משתנים הוא ביטוי מהצורה  ax_{1}^{n_{1}}\cdots x_{k}^{n_{k}} כאשר  x_{1},\ldots ,x_{k} משתנים. למשל  2x^{2}y^{5} ו־ xyz^{4}.
המעלה של מונום בכמה משתנים מוגדרת כסכום המעריכים בביטוי. למשל מעלות הדוגמאות שנתנו הן  7 ו־ 6 בהתאמה.
ראו גם

פולינום
הערות שוליים

↑  חַד־אֵיבָר במילון מתמטיקה (תשמ"ה, 1985), באתר האקדמיה ללשון העברית
מיה מיה

| --- | --- |

 מדינה:  לבנון לבנון
 שטח:  5.05 קמ"ר
 קואורדינטות:  33°32′31″N 35°23′52″E﻿ / ﻿33.5419°N 35.3978°E﻿ / 33.5419; 35.3978 
 http://www.miyeoumiye.com
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמיה מיה(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמיה מיה  he tabBackground:;tabBorder:#aaa;defaultTab:0;
 
מיה מיה הוא כפר נוצרי בדרום לבנון הממוקם 5 ק"מ מזרחית לצידון וכ-40 ק"מ מדרום לבירה ביירות. הכפר שוכן בגובה ממוצע של 156 מטרים מעל פני הים.
שם הכפר נהגה וכתוב במספר אופנים, כמו:
Mieh w Mieh - Mieh w Mieh - Mieh wa Mieh, אך השם הרשמי הרשום במדינה הוא المية ومية "אלמיה וּמיה"
מקור השם

אין מקור מידע מדעי שמתייחס למקור השם. יש מספר הסברים אפשריים לשם הכפר:
השם נובע מהביטוי בשפה הפיניקית "Mio Mia", שפירושה מקום שיש בו מים חנוטים, או מים לחניטה. בכפר ובסביבתו הקרובה נמצאו סרקופגים פיניקים רבים (כיום מוחזקים במוזיאון הלאומי בביירות) שנמצאו על ידי המיסיונר ד"ר ג'ורג' פורד בעת בניית מכון ג'רארד לבנים (1881) ומתקנים ואולמות נוספים על אדמת הכפר והתגלו מאגרי מים מלאכותיים ומקורות מים טבעיים.
בממצאים מהתקופה הפיניקית היו גופות חנוטות - מומיות ומכאן שם הכפר.
השם בא מהשפה הערבית. מִיֶה (مائة) פירושו 100. כאשר הדרוזים ספרו את מספר הכפרים שבהם הם ניצחו, במלחמה במהלך המאה התשע-עשרה בדרום לבנון, הכפר הזה היה מספר 200 ברשימה ולכן הכפר נקרא מאה ועוד מאה: "מִיֶה - מִיֶה".
בגלל שפע המים באזור. מים באשורית הם מאי וכך מים ועוד מים הם ממאי ומאי.
דמוגרפיה

בשנת 1985 הותקף הכפר במהלך מלחמת האזרחים בלבנון. עד אז היו בכפר כ-5000 תושבים. בעקבות המלחמה, היגרה כמחצית מהאוכלוסייה לאזורים הנוצריים בלבנון ולמדינות המערב. תושבי הכפר הם נוצרים, שמשתייכים בעיקר לכנסייה המלכיתית היוונית-קתולית עם מיעוט מרוני (7%), פרוטסטנטי (6%) ובפטיסטי (2%).
במורדות הכפר קיים מחנה הפליטים הפלסטיני עין אל-חילווה.
היסטוריה

בסביבות הכפר התגלו ממצאים מהתקופה הפיניקית.
במאה ה-17, שטח הכפר שימש כאדמה חקלאית בבעלות מספר משפחות עשירות. משפחות "אבו נקאד" ו"פאדול" החזיקו במחצית מקרקעות הכפר והמדינה במחצית השנייה. במאה ה-18 החלו הנוצרים לעבור לכפר, והמדינה עודדה את החקלאים בכך שנתנה להם אדמות שישמשו לעבודת החקלאות. החקלאים בתמורה נאלצו לתת כמס 10% מהגידולים. בשנת 1875 ביקר בכפר ויקטור גרן והעריך את מספר תושביה בכ־400 תושבים, חלקם מרונים וחלקם יוונים אורתודוקסים.
במאה ה-19 הגיעו מיסיונרים אמריקאים לכפר לעבודות מיסיונריות.
בשנת 1985, מלחמת האזרחים בלבנון התפשטה לדרום לבנון, ותושבי הכפר נמלטו לאזורים הנוצריים בדרום, לביירות או אף לחו"ל (הרוב הגיע לארצות הברית, קנדה ואוסטרליה). באוגוסט 1991 החלה תנועה חזר אל הכפר והוא שוקם, לאחר שנהרס כליל. כיום גרים בכפר גם מוסלמים.
כלכלה

התעשייה העיקרית של הכפר היא חקלאות. העיירה מייצרת שמן זית, זיתים למאכל, תאנים ולוק (מעדן לבנוני). כמה עצי זית מתוארכים לימי האימפריה העות'מאנית, בעוד שאחרים עוד מתקופת הנסיך פאחר א-דין השני. הדור הצעיר ממקד את מרצו בהשכלה גבוהה, חלק מאנשי הכפר עוסקים במקצועות חופשיים כגון: רופאים, עורכי דין ומהנדסים.
מראה פנורמי

מבט על הכפר מגבעת אליאס הקדוש
מבט פנורמי על הכפר בשעות הלילה
חינוך

בכפר קיימים מספר מוסדות חינוך בהם:
בית הספר האוונגליסטי והתיכון המקומי. בית הספר האוונגליסטי לבנות ולבנים הוא איחוד של שני מוסדות ישנים והיסטוריים מפורסמים: בית הספר האוונגלי לצידון לבנות (SESG) שנוסד לראשונה בשנת 1862 ומכון ג'רארד לנערים שהוקם לראשונה בשנת 1881 על ידי המיסיונרים.
אתרים

אולם רָאמָפּוֹ
למיסיונר - ד"ר פורד היה חזון להקים בכפר בית יתומים וכדי לאסוף כספים למימון הבניה, הוא נסע לראמפו (Ramapo) שבמדינת ניו יורק, והצליח לאסוף את הסכום שנדרש מהקהילה הנוצרית המקומית. פירוש המילה Ramapo, בשפה האינדיאנית המקומית, הוא "מים מתוקים" או "בריכה עגולה". כשחזר לכפר, בשנת 1881, הוא בנה את אולם Ramapo, ועוד בניינים בכפר. במהלך מלחמת העולם השנייה, כוחות של הצבא האוסטרלי, יחד עם כוחות בריטים וצרפתים חופשיים, נלחמו באזור הכפר נגד כוחות צרפת של וישי. כוחות צרפת החופשית הפכו את בית היתומים לכלא של השבויים מהצבא של וישי. בשנים 1942–1943 חתר העם הלבנוני לעצמאות מהשליטה הצרפתית והשלטונות הצרפתיים עצרו וכלאו במקום מנהיגים לבנוניים מרכזיים. לחץ מקומי ותמיכת הקהילה הבינלאומית הביאו את ממשלת צרפת לשחרר את העצורים ב-22 בנובמבר 1943 והמדינה הפכה להיות חופשית וריבונית.
עין אל חילווה

אחד המעיינות בשולי הכפר נקרא עין אל-חילווה (בערבית: عين الحلوة, תרגום: "המעיין המתוק/היפה"). באזור זה הוקם על ידי האו"מ, בשנת 1948 מחנה הפליטים הנושא את שם המעיין - עין אל-חילווה.
הערות שוליים

↑  http://www.localiban.org/spip.php?article415
↑  Guérin, 1880, p. 513
↑  The town of Ramapo NY
↑  History Of Lebanon

Ottomans- French- Independence (1516 AD - 1943 AD)

https://www.lgic.org/en/history_lebanon1516.php
מערה מהתקופה הפיניקית במיה מיה
מיצובישי A6M זירו

מיצובישי A6M "זירו" במוזיאון היושוקאן במקדש יסוקוני
מיצובישי A6M זירו היה מטוס קרב שהופעל מנושאות מטוסים של הצי הקיסרי היפני מ-1940 ועד 1945.
הכינוי הרשמי של בעלות הברית למטוס היה "זיק" (Zeke), אך הוא נודע בשם "זירו" או "רֵיי-סֶן (רומאג'י: Reisen)" משום שהוא כונה בצי היפני "מטוס מטיפוס 0" (零式艦上戦闘機), על שם השנה הקיסרית 2600 (שנת 1940 לספירה הנוצרית).
הזירו הצטיין בכושר תמרון מעולה וטווח טיסה ארוך במיוחד, שעשו אותו לאחד ממטוסי הקרב המעולים של זמנו ולבעל מוניטין אגדי כמעט. עם זאת, פגמים בתכנונו וחוסר קריטי במנועים חזקים חרצו את גורלו בקרבות עם מטוסים אמריקאיים מתקדמים יותר, דוגמת P-38 לייטנינג ו-F-6F הלקט.
היסטוריית פיתוח

בשנת 1937 החל להיכנס לשירות הצי היפני המיצובישי A5M, קודמו של הזירו. מייד עם כניסתו לשירות הוחל באפיון מחליפו העתידי. במאי קיבלו החברות מיצובישי ונאקאג'ימה מפרט למטוס קרב חדש המיועד לנושאות מטוסים. שתיהן החלו בפיתוח תוך שהן ממתינות לפרטים מדויקים בחודשים הבאים.
על סמך הניסיון שנצבר בלחימה בסין עדכן הצי את דרישותיו באוקטובר. נדרשה מהירות של 500 קמ"ש בגובה 4000 מטר ונסיקה ל-3000 מטר תוך 3.5 דקות. על המטוס לשהות באוויר שעתיים בפעולה רגילה, ו-6 עד 8 שעות במהירות שיוט חסכונית בסיוע מכלי דלק נתיקים. החימוש נדרש להיות צמד תותחי 20 מ"מ, צמד מקלעי 7.7 מ"מ ושתי פצצות 30 או 60 ק"ג. כמו כן, דרש הצי לצייד את המטוס במכשיר קשר ואמצעי ניווט. כושר התמרון הנדרש ממנו היה להיות זהה  לזה של ה-A5M לפחות והקפדה על מוטת כנפיים קצרה מ-12 מטר.
צוות התכנון של נאקאג'ימה סבר כי הדרישות החדשות מגוחכות ובלתי אפשריות ופרש בינואר מתכנון המטוס. ג'ירו הוריקושי, המתכנן הראשי של מיצובישי, סבר כי אפשר למלא את דרישות המפרט, אך רק אם המטוס יהיה קל ככל האפשר. צוותו עשה שימוש בכל טכניקת הפחתת משקל אפשרית, וחלקים רבים נבנו מאלומיניום. התכנון הסופי - כנף תחתית משתפלת, כן נסע רחב ומתכנס ותא טייס סגור במלואו - היה בזמנו חדשני ביותר.
פעילותו

בזמן המתקפה על פרל הארבור היו רק 420 מטוסי זירו בכל זירת האוקיינוס השקט. האמריקאים נתקלו בעיקר בדגם 21, לרוב רחוקים מנושאות המטוסים היפניות הרבה יותר מציפיותיהם, שכן טווח הפעולה של הזירו היה מעל 2,600 ק"מ. מטוסי הזירו היו עדיפים על כל מטוסי בעלות הברית ב-1941, ועד מהרה קנו לעצמם מוניטין מאיים. עם זאת, הזירו לא השיג עליונות אווירית מוחלטת הודות לפיתוח טקטיקות לוחמה מתאימות של בעלות הברית, ובהן טיסה במבנים המחפים הדדית זה על זה.
כאשר הופיעו בזירת האוקיינוס השקט מטוסי גראמן F6F הלקאט, F4U קורסייר ולוקהיד P-38 לייטנינג, החל הזירו חלש המנוע לאבד את בכורתו, אם כי בידי טייס מיומן היה עדיין איום גם על המטוסים האמריקאיים החדישים ביותר. הגעת המטוסים החדישים שינתה את יחס ההפלות מ-1:1 ל-10:1 לטובת האמריקאים. בשל חוסר במנועים חזקים יותר וקשיים שנתגלעו בתכנון מחליפו, נותר הזירו בייצור עד סוף מלחמת העולם השנייה ויוצרו ממנו כ-11,000 יחידות.
זירו היה מטוס שתוכנן למתקפה, ועל כן היה עדיף בתמרון ובכוח אש על חשבון הגנה. לא היו בו מכלי דלק נאטמים מעצמם או שריון כלשהו, וכמעט כל פגיעה הביאה לאובדן המטוס. האמריקאים אף פיתחו תמרונים מיוחדים להתמודדות עם כושר התמרון העדיף של הזירו כתמרון "Thach Weave" המוכר, ובו שני מטוסים חולפים זה על פני זה, בתקווה שמטוס האויב יפנה בעקבות אחד מהם. אז הם היו פונים חזרה זה לעבר זה, והזירו מצא עצמו ישירות מול המטוס השני שיכל להפילו בקלות. בתמרון זה נעשה שימוש רב ומוצלח בקרב ים האלמוגים ובקרב מידוויי.
מילקי צ'אנס

| --- | --- |
מילקי צ'אנס בשנת 2013
מילקי צ'אנס בשנת 2013
 מקום הקמה:  קאסל 
 מוקד פעילות:  קאסל, הסן, גרמניה
 תקופת הפעילות:  מ-2012
 סוגה:  רוק, רוק אלטרנטיבי, פולק, פופ, פולקטרוניקה
 חברת תקליטים:  Lichtdicht Records
 www.milkychanceofficial.com
 חברים
 קלמנס ריביין (Clemens Rehbein) פיליפ דאוש (Philipp Dausch)
 
מילקי צ'אנס (Milky Chance) הוא צמד מוזיקלי שמקורו בעיר קאסל שבהסן גרמניה, ומנגן בסוגות רוק, פולק, פופ ופולקטרוניקה. הצמד מורכב מהסולן קלמנס ריביין והתקליטן פיליפ דאוש.
את עיקר פרסומו קנה הצמד לאחר ששירם Stolen Dance הגיע למקומות הראשונים במצעדי מוזיקה רבים ברחבי העולם.
הצמד הופיע בישראל, בבארבי בשנת 2018.
דיסקוגרפיה

Sadnecessary ‏ (2013)
Blossom ‏ (2017)
Mind The Moon ‏ (2019)
Trip Tape ‏ (2021)
מלאכת ממחק

שימוש בסבון קשיח בשבת, היא בכלל מלאכת ממחק
מלאכת ממחק היא אחת מל"ט מלאכות האסורות בשבת, עיקרה העברת שער וצמר מעל גבי העור, ומהותה כל החלקת פני חפץ או עור הגוף. מלאכה זו הייתה במשכן, כאשר עיבדו את עורות האילים לצורך יריעות המשכן.
המלאכה

מלאכה זו, עיקרה החלקת פני חפץ, כך למשל מריטת שער מנוצות כנף עוף כדי לשימם בכסת, וסיתות אבן כדי להחליק את פניה. האיסור הוא גם כאשר מבצע חלק מההחלקה, למרות שלא השלים אותה לחלוטין.
אין מגרדין בסכין ובצפורן נעל מפני שעל ידי הגירוד הוא קולף את עור הנעל, אבל מותר לקנחו ללא גירוד הנעל בחרס המותר בטלטול, בנייר, או בכל דבר שאינו ממחק.
בכלל המלאכה, מריחת משחה על רטייה כדי לתת על מכה או פצע, ולכן אסרו חכמים, שאפילו אם נתמרח מערב שבת, או שכבר היה על המכה ונפלה לגמרי על הארץ, שאסור להחזירה. באופן מיוחד התירו חכמים לכוהן שעובד בבית המקדש להחזיר רטייה על הפצע למרות החשש שמא יבוא למרח את הרטייה. הסיבה לכך היא, מכיוון שחכמים חששו שכוהן שיפצע, ולא תהיה בידו האפשרות להחזיר את הרטייה, הוא לא יוריד את הרטייה מהפצע, ומכיוון שאסור לעבוד בצורה כזו בבית המקדש שכן הרטייה חוצצת בין ידו לעבודה, הוא ימנע ממצוות העבודה בבית המקדש, ולכן התירו לו באופן חריג להניח רטייה בשבת.
המלאכה > המלאכה באוכלים

כשם שאין עיבוד באוכלין כך אין ממחק באוכלין, והמחמיר תבוא עליו ברכה. אם כי, דווקא במאכל שדרכו להחליק כדי ליפות ולהחליק יש להחמיר, אבל למרח תפוחים מבושלים על הלחם או שומן וחמאה שאין כוונתו לעצם המירוח רק למלא מקום הריקן מותר. אך דבר שאי אפשר לאכול בלי מירוח, אסור מדרבנן.
תולדת ממרח

עיקר התולדה הוא ממריחת שעווה שנאסר בגמרא וניגזר גם על שמן עב שאסור למורחו גזירה שמא יבוא למרוח שעווה.
יש האוסרים לרחוץ ידים או כלים בסבון קשיח, אבל בסבון נוזלי כמים מותר, אם צריך את הכלים לשבת. אם כי רבי משה פיינשטיין אוסר אפילו בסבון נוזלי.
תולדת מפרק

לפי שיטת רבינו תם בתוספות איסור מפרק הוא תולדה של מלאכת ממחק. רבינו תם מסביר שהחולב, ממחק את הדד ומחליקו.